Equus hemionus

:*Esta pachina tracta sobre l**onagre*' que ye un equido salvache d'Asia. Ta veyer l'arma de seches medieval, se veiga **[[onagre (catapulta)]]**.*


O *'ciervo-masclo** u **onagre** ( <small>([[Peter Simon Pallas|Pallas]], [[1775]])</small>) ye un [[Equidae|equido]] salvache d'as [[estepa (bioma)|estepa]]s y montanyas d'[[Asia]], pareixito d'un [[pollín]] domestico, pero con a cabeza y las midas corporals mes grans que no éste. Dica lo [[sieglo XVIII]] tenió una distribución practicament uniforme que s'extendeba de [[Rusia]] y [[Anatolia]] dica [[Manchuria]], pero actualment se troba restrinchito en cualques zonas isoladas de tota ixa rechión que enantes teneba. "Onagre" ye una parola que demana d'o [[Idioma griego|griego]] ὄναγρος, y significa "somer salvache".

Os onagres se destinguen tamién d'a especie ''[[Equus africanus]]'' perque les faltan as rayetas d'as patas, y perque tienen o pelo rizato, como lanas. La color y lo filar d'o pelo baila d'o blanco amarillenco ta lo negro cuasi, mes que lo leonato se veye mes a sobén. Son animals muit rapedos, que pueden correr a velocidaz dica t'alto d'os 70 Km/h cuan les cal de pretar-ne, anque mes usual ye de veyer-los correr mes poco a poco. Como podría pensar-se, os onagres campan per usual a man d'as [[badina|basas]] que se troban en o suyo [[medio natural]], d'a on que no en marchan si no que dengún no les fa d'escapar. As [[cuadriella]]s d'estes animals tienen de líder un [[masclo]] mes dominant que no los altros, que ye la un con o dreito d'aparellar-se as fembras, y qui ha de concarar y fer fuera toz os masclos rivals.

==Subspecies==
Per a grandaria d'a suya distribución, l'onagre formó poblacions per toz os puestos per a on que pasaba en extender-se, poblacions que con as cheneracions han dato mes que mes nuevas subspecies, diferenciatas d'as orichinals, que encara tenioron mes razons ta especiar-se cuan se fueron quedando isoladas per mans d'a desaparición d'os suyos concheners de muitas d'as rechions intermedias. As subspecies actuals tienen prou diferencias exteriors que en prou casos se n'ha propuesto que cal adscribir-las en [[especie]]s nuevas. Huei no s'ha feito encara ixo y lo consenso ye de considerar-las només que subspecies adintro d'a mesma especie ''Equus hemionus'', con un total de seis:

*L'onagre persa (''Equus hemionus onager'') qui dica lo [[sieglo XIX]] yera la mes extensa, pero que huei no para si que en bel puesto d'[[Uzbekistán]] y [[Irán]]. Tien as lanas marrons y la [[crinera]] fusca.
*O somer salvache indio (''Equus hemionus khur'') que en dicen tamién «''Khur''» u «''Ghorkar''», de pelo [[tordo (pelache)|grisenco]], que se troba en buen [[Especie en periglo d'extinción|periglo d'extinción]] en [[Pakistán]] y nord-ueste d'a [[India]].
*O somer salvache sirián (''Equus hemionus hemippus'') que teneba una distribución prou gran en [[Orient meyo|Orient proximo]] y [[Peninsula Arabica|Arabia]] dica lo [[sieglo XVIII]], pero que declinó a escape en a siguient centuria. O zaguer eixemplar lo cazoron en [[1927]].
*O somer salvache d'Anatolia (''Equus hemionus anatoliensis'') que estió destribuito per [[Asia Menor]] y las rechions colindants. Estió la primera [[subspecie]] d'estinchir-se, arredol d'o [[1700]].
*O «kiang» (''Equus hemionus kiang'') que ye la subspecie que mes a sobén se separa d'as altras e que se pretende d'adscribir en una especie nueva. Ye un [[somer]] de pelo fusco que habita a grans altueras en o [[Tibet]], a sobén en puestos a on que no i puet habitar garra altro [[ungulato]]. Ye la subspecie millor destribuita, pos vive dende lo norte de [[Pakistán]] y [[India]] dica las montanyas de [[Nepal]] y l'ueste de [[China]].
*O «kulan» (''Equus hemionus kulan'') que tiene un piet en a puerta d'a estinción perque només sobrevive en parques zoolochicos y reservas de [[Turkmenistán]]. Ye de seguro a subspecie encara viva mes graument menazata d'estinción.
*O kulan d'o [[disierto de Gobi]] (''Equus hemionus luteus'') qui chunto con o somer salvache de Mongolia u «''chigetai''» habita las rechions mes deserticas de [[Mongolia]].
*O somer salvache de Mongolia u «''chigetai''» (''Equus hemionus hemionus'') que se troba en [[Mongolia]] en chunto con o «''kiang''» ye la subspecie mes abundant.

==Imáchens==
<gallery>
Imachen:Kulane im Stralsunder Tierpark.JPG|''Equus hemionus kulan''
Imachen:SyrianWildAss-London Zoo.jpg|''Equus hemionus hemippus'' †
Imachen:Wild ass india.jpg|''Equus hemionus khur''
Imachen:Equus hemionus onager - stamp.jpg|Sello que representa ''Equus hemionus onager''
Imachen:Kulaani Korkeasaari 2.jpg|Detalle d'a cabeza d**Equus hemionus kulan*
Imachen:Mongolie hémione.jpg|*Equus hemionus hemionus*
Imachen:Wild ass male.JPG|*Equus hemionus khur*
Imachen:Dschiggetai.jpg|Ilustración d*'Equus hemionus luteus''


## Vinclos externos

*
*